CELEX: 62016CN0012
Language: et
Date: 2016-01-07 00:00:00
Title: Kohtuasi C-12/16: Eelotsusetaotlus, mille on esitanud Commissione tributaria provinciale di Genova (Itaalia) 7. jaanuaril 2016 – Ignazio Messina & C. SpA versus Autorità portuale di Genova

29.3.2016   
            
            
               ET
            
            
               Euroopa Liidu Teataja
            
            
               C 111/9
            
         Eelotsusetaotlus, mille on esitanud Commissione tributaria provinciale di Genova (Itaalia) 7. jaanuaril 2016 – Ignazio Messina & C. SpA versus Autorità portuale di Genova
   (Kohtuasi C-12/16)
   (2016/C 111/12)
   Kohtumenetluse keel: itaalia
   
      Eelotsusetaotluse esitanud kohus
   
   Commissione tributaria provinciale di Genova
   
      Põhikohtuasja pooled
   
   
      Kaebaja: Ignazio Messina & C. SpA
   
      Vastustaja: Autorità portuale di Genova
   
      Eelotsuse küsimused
   
   
               1.
            
            
               Kas määrusega (EMÜ) nr 4055/1986 (1), nagu Euroopa Liidu Kohus seda on tõlgendanud, on vastuolus selliste siseriiklike õigusaktide kohaldamine nagu Vabariigi Presidendi dekreet nr 107/2009, mis kohustab maksma tasu erineva määra järgi olenevalt sellest, kas laeva lähte- või sihtsadam asub väljaspool EL piire või on lähte- või sihtsadamaks mõni Itaalia sadam?
            
         
               2.
            
            
               Kas määrusega (EMÜ) nr 4055/1986, nagu Euroopa Liidu Kohus seda on tõlgendanud, on vastuolus selliste siseriiklike õigusaktide kohaldamine nagu Vabariigi Presidendi dekreet nr 107/2009, mis kohustab maksma tasu erineva määra järgi olenevalt sellest, kas laeva lähte- või sihtsadam asub väljaspool EL piire või on lähte- või sihtsadamaks mõni EL sadam, kusjuures erinevust põhjendatakse avaliku võimu ülesannete ja/või kohustuste täitmise ja/või toimingute tegemisega, mida sellest tasust otseselt ei rahastata?
            
         
               3.
            
            
               Kas määrusega (EMÜ) nr 4055/1986, nagu Euroopa Liidu Kohus seda on tõlgendanud, on vastuolus selliste siseriiklike õigusaktide kohaldamine nagu Vabariigi Presidendi dekreet nr 107/2009, mis kohustab maksma tasu erineva määra järgi olenevalt sellest, kas laeva lähte- või sihtsadam asub väljaspool EL piire või on lähte- või sihtsadamaks mõni EL sadam, kusjuures erinevust põhjendatakse avaliku võimu ülesannete täitmisega, millega tegeleb mõni muu asutus peale selle, millele tasu makstakse?
            
         
               4.
            
            
               Kas määrusega (EMÜ) nr 4055/1986, nagu Euroopa Liidu Kohus seda on tõlgendanud, on vastuolus selliste siseriiklike õigusaktide kohaldamine nagu Vabariigi Presidendi dekreet nr 107/2009, mis kohustab maksma tasu erineva määra järgi olenevalt sellest, kas laeva lähte- või sihtsadam asub väljaspool EL piire või on lähte- või sihtsadamaks mõni EL sadam, kusjuures erinevust põhjendatakse küll avaliku võimu ülesannete täitmisega, kuid kuna kaetavad kulud on konkreetselt määratlemata, siis ei ole võimalik ei eelnevalt ega tagantjärele kindlaks teha, milliste teenuste kulud tegelikult kaeti [ning] kuidas ja mil määral neid teenuseid tegelikult sellest tasust rahastati?
            
         
      (1)  Nõukogu 22. detsembri 1986. aasta määrus (EMÜ) nr 4055/86 teenuste osutamise vabaduse põhimõtte kohaldamise kohta liikmesriikide ning liikmesriikide ja kolmandate riikide vahelises mereveos (EÜT L 378, lk 1; ELT eriväljaanne 06/01, lk 174).